Lähisuhdeväkivallan fyysisiä seurauksia ovat esimerkiksi mustelmat, murtumat, hiertymät, aivovammat, palovammat sekä silmävammat. Uhrit kärsivät usein myös psyykkisistä ongelmista, kuten masennuksesta, ahdistuneisuudesta sekä syömis- ja unihäiriöistä.

Lähisuhdeväkivallan fyysisiä seurauksia ovat esimerkiksi mustelmat, murtumat, hiertymät, aivovammat, palovammat sekä silmävammat. Uhrit kärsivät usein myös psyykkisistä ongelmista, kuten masennuksesta, ahdistuneisuudesta sekä syömis- ja unihäiriöistä. Enja Heikkilä / Yle

Yhdessä tapauksessa uhri oli hakenut lähestymiskieltoa, mutta asiaa ei ehditty käsitellä ennen veritekoa, vaan uhri menetti henkensä.

Suomen maine tasa-arvon luvattuna maana on varsin kyseenalainen, jos katsoo parisuhdeväkivaltatilastoja (siirryt toiseen palveluun).

Vuonna 2017 pari- ja lähisuhdeväkivallan uhriksi joutui 8300 suomalaista.

Aikuisista uhreista 76,3 prosenttia oli naisia. Reilussa 80 prosentissa tapauksista tekijäksi epäilty oli mies.

Vuotuisen henkirikosseurannan mukaan yhteensä 131 suomalaista kuoli parisuhdekumppaninsa surmaamana vuosina 2011–2017. Heistä naisia oli 78 prosenttia ja miehiä 22 prosenttia.

Pelkästään vuonna 2017 parisuhdekumppaninsa tekemään väkivaltaan kuoli 17 naista ja kolme miestä.

Poliisilla tieto etukäteen

Vuosina 2010–2016 surmatuista parisuhdeväkivallan naisuhreista 22 prosenttia ja miesuhreista 3 prosenttia oli ennen kuolemaansa ollut yhteydessä poliisiin tekijän väkivaltaisen käytöksen johdosta.

Naisista kuusi prosenttia oli ollut samasta syystä aikaisemmin turvakodissa.

Niin ikään kuudella prosentilla naisuhreista oli surmansa tapahtuma-aikana voimassa oleva lähestymiskielto.

Yhdessä tapauksessa uhri oli hakenut lähestymiskieltoa, mutta päätöstä asiasta ei ehtinyt tulla ennen kuin nainen menetti väkivaltaisesti henkensä.

Suuria alueellisia eroja

Perhe- ja lähisuhdeväkivallan esiintyvyydessä on selkeitä maakunnallisia eroja.

Vuonna 2017 huonoin tilanne oli Keski-Suomessa, Kainuussa ja Pohjois-Savossa, joissa lähisuhdeväkivaltaa ilmeni valtakunnallisesti vertaillen kaikkein eniten (siirryt toiseen palveluun).

Perhe- ja lähisuhdeväkivaltaa havaittiin keskivertoa enemmän myös Etelä-Savossa, Lapissa, Pirkanmaalla ja Uusimaalla.

Häntäpäätä tilastoissa pitivät Etelä-Karjala ja Pohjois-Karjala, joissa lähisuhdeväkivaltaa tuli poliisin tietoon kaikkein vähiten.

Yle on aiemmin käsitellyt lähisuhdeväkivaltaa muun muassa tässä laajassa artikkelissa.

Juttuun on 19.3. kello 9:33 lisätty linkki Ylen aiempaan artikkeliin. Linkki jutun lopussa.